A4-0172/97

Päätös neuvoston vahvistamasta yhteisestä kannasta neuvoston asetuksen antamiseksi lentoliikenteen harjoittajien korvausvastuusta onnettomuustapauksissa (C4-0092/97 - 95/0359(SYN))

(Yhteistoimintamenettely: toinen käsittely)

Euroopan parlamentti, joka

- ottaa huomioon neuvoston yhteisen kannan C4-0092/97 - 95/0359(SYN),

- ottaa huomioon ensimmäisessä käsittelyssä antamansa lausunnon ((EYVL C 320, 28.10. 1996, s. 30)) komission ehdotuksesta neuvostolle (KOM(95)0724) ((EYVL C 104, 10.4.1996, s. 18)),

- ottaa huomioon komission muutetun ehdotuksen (KOM(96)0663) ((EYVL C 29, 30.1.1997, s. 10)),

- neuvoston kuultua sitä EY:n perustamissopimuksen 189 c artiklan mukaisesti,

- ottaa huomioon työjärjestyksensä 67 artiklan,

- ottaa huomioon liikenne- ja matkailuvaliokunnan suosituksen toiseen käsittelyyn (A4-0172/97),

1. Tarkistaa yhteistä kantaa seuraavasti;

2. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 13 a kappale (uusi)

>EP:n äänestyksessä hyväksytty teksti>

13a) tämän lisäksi on suotavaa, että kaikki sellaiset lentoliikenteen harjoittajat, jotka lentävät yhteisön alueelle, yhteisön alueelta sekä yhteisön sisällä, soveltavat tämän asetuksen säännöksiä vastaavia säännöksiä,

(Tarkistus 2)

6 artiklan 2 kohta

>Alkuperäinen teksti>

2. Matkustajille on pyydettäessä annettava riittävästi tietoa 3 ja 5 artiklan säännöksistä yhteisön lentoliikenteen harjoittajien toimipaikoissa, matkatoimistoissa ja lähtöselvityspisteissä sekä myyntipisteissä. Matkalipussa tai sitä vastaavassa asiakirjassa on oltava yhteenveto selkeällä ja ymmärrettävällä kielellä.

>EP:n äänestyksessä hyväksytty teksti>

2. Lentoliikenteen harjoittajan korvausvastuu on määriteltävä selkeästi sen kuljetusehdoissa ja tiedot siitä on annettava matkustajille lentoliikenteen harjoittajan toimipaikoissa, matkatoimistoissa ja lähtöselvityspisteissä sekä myyntipisteissä.

(Tarkistus 3)

6 artiklan 3 kohta

>Alkuperäinen teksti>

3. Yhteisöön, yhteisöstä tai yhteisön sisällä liikennettä harjoittavien tai yhteisön ulkopuolelle sijoittautuneiden lentoliikenteen harjoittajien, jotka eivät sovella 3 ja 5 artiklassa tarkoitettuja säännöksiä, on ilmoitettava tästä matkustajille nimenomaisesti ja selvästi matkalipun ostohetkellä jäsenvaltion alueella sijaitsevassa lentoliikenteen harjoittajan toimipaikassa, matkatoimistossa tai lähtöselvityspisteessä. Lentoliikenteen harjoittajien on annettava matkustajalle lomake, jossa selvitetään liikenteenharjoittajan soveltamat ehdot. Ainoastaan korvausvastuun rajan ilmoittaminen matkalipussa tai sitä vastaavassa asiakirjassa ei ole riittävä tieto.

>EP:n äänestyksessä hyväksytty teksti>

3. Lipussa tai sitä vastaavassa asiakirjassa on viitattava korvausvastuuseen ja määriteltävä selkeästi, missä yksityiskohtaiset kuljetusehdot ovat saatavilla.

(Tarkistus 4)

7 a artikla (uusi)

>EP:n äänestyksessä hyväksytty teksti>

7 a artikla

Aina kun komissio käy yhteisön puolesta neuvotteluja siviili- ilmailun alalla kolmansien maiden kanssa, joiden lentoliikenteen harjoittajia tämän asetuksen mukaiset korvausvastuutasot eivät jo koske, se pyrkii sisällyttämään sopimuksiin tämän asetuksen 3 ja 5 artiklan säännökset.